La representació de la tragicomèdia 'El Plan' tindrà lloc divendres que ve a la Casa Municipal de Cultura
01 de febrer 2022

La Casa Municipal de Cultura de Port de Sagunt acull este divendres, 4 de febrer, a les 20.30 hores la representació de la tragicomèdia _El Plan_ de Olymplia Metropolitana. L'obra teatral serà en valencià per a tots els públics i té una duració aproximada d'una hora i quart. Esta actuació forma part de la programació organitzada pel departament de Cultura de l'Ajuntament de Sagunt.

_El Plan_ és una comèdia negra en la qual els seus protagonistes es despullen a poc a poc de les seues màscares socials, per a portar fins al límit tot l'instint de supervivència i la noció de l'amistat. Tracta de la història de la trobada de tres amics, que no semblen personatges de ficció. Tal com assenyalen des de la companyia teatral, esta característica complix una doble funció: «**que els riures i la identificació cap al que veiem siguen sinceres i immediates; però també que el desenllaç ens resulte molt més impactant i dolorós**». _El Plan_ sorprén no sols per la seua història, sinó també per la forma honesta i directa en què Ignasi Vidal l'explica.

Les persones interessades a assistir a l'obra de teatre, que té un preu de set euros, poden comprar les entrades a través d'este [enllaç](https://www.servientradas.com/espectaculo/AYUNTAMIENTO_DE_SAGUNTO/6/el-plan.html).

![](/media/ktnfhhdq/c-el-plan.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/la-representacio-de-la-tragicomedia-el-plan-tindra-lloc-divendres-que-ve-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/la-representacio-de-la-tragicomedia-el-plan-tindra-lloc-divendres-que-ve-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-representacio-de-la-tragicomedia-el-plan-tindra-lloc-divendres-que-ve-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/la-representacio-de-la-tragicomedia-el-plan-tindra-lloc-divendres-que-ve-a-la-casa-municipal-de-cultura/)